|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODINE**21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 73-17-О/4-11

Дана: 29.05.2017.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 73-17-О - Набавка медицинске опреме за потребе клиника**

**Клиничког центра Војводине**

**ПИТАЊA ПОТЕНЦИЈАЛНОГ ПОНУЂАЧА:**

“Poštovani,

U skladu sa Članom 63. stav 2 Zakona o javnim nabavkama Republike Srbije Službeni glasnik broj 124/12, u cilju dobijanja dodatnih informacija za javnu nabavku dobara, slobodni smo da tražimo razjašnjenje.

1. Naručilac je u odgovoru na pitanja ponuđača: "Naručilac je prilikom definisanja zahteva za **Injektomat i** **Diginfuzu**, definisao i vizualne i akustične alarme i predalarme među kojima spada: "skora aktivacija opcije preuzimanja", "kalibracije uređaja", "prekinute opcije preuzimanja". Budući da se navedeni zahtevi tiču obučenog servisera koji vrši kalibraciju i nadogradnju uređaja a ne korisnika, molimo da se zahtevi izbrišu iz liste minimalnih tehničkih zahteva. Takođe, molimo Naručioca da alarme "poništeni podaci terapije" i "zaključavanje podataka" takođe izbriše iz liste minimalnih tehničkih karakteristika kako većina svetskih proizvođača smatra da brojni alarmi imaju kontraefekat budući da zbunjuju korisnika tako da nude tehnička rešenja koja imaju u vidu kompleksnost posla koji obavlja medicinsko osoblje te, shodno tome, nude uređaje kod kojih se alarmiranje i vizualno i akustično dešava da bi se ukazale bitne informacije za infundovanje.", odgovorio da prihvata sugestiju i da će izvršiti izmenu tenderske dokumentacije shodno tome, međutim Naručilac je načinio izmenu samo za Injektomat ali ne i za diginfuzu. Molimo Naručioca da načini navedenu izmenu i za diginfuzu.
2. U okviru liste minimalnih tehničkih specifikacija za Diginfuzu, Naručilac je definisao i podešavanje nivoa okluzije. Različiti proizvođači poseduju različita tehnička rešenja kojima obezbeđuju pre svega bezbednu i sigurnu upotrebu, s toga je definisanje opsega graničnog pritiska u sistemu limitirajući faktor za pripremanje adekvatne ponude. Iz tog razloga, molimo Naručioca da pomenuti zahtev izmeni tao da isti glasi:

"Podešavanje graničnog pritiska u sistemu na najmanje 9 nivoa sa automatskom redukcijum bolus volumena u sistemu nakon okluzivnog alarma".

1. Naručilac je u odgovoru na pitanja ponuđača: "Naručilac je definisao i zahtev za **injektomat i diginfuzu** "mogućnost nadogradnje za rad u zoni magnetnog zračenja (MRI)". Kako kućište koje služi za skadištenje injektomata za rad u zoni magnetnog zračenja nije predmet ove nabavke, molimo da se ovaj zahtev ukloni iz liste minimalnih tehničkih karakteristika i da na taj način postupi u skladu sa rešenjem Republičke komisije (4-00-906/16, Medigala i Institut za kardiovaskularne bolesti Vojvodine).", izjavio da prihvata sugestiju potencijalnog ponuđača, međutim izmenu konkursne dokumentacije je izvršio samo za injektomat ali ne i za diginfuzu. Molimo Naručioca da načini izmenu dokumentacije i za diginfuzu.
2. Naručilac je u odgovoru na pitanja ponuđača: "Kako je Naručilac definisao zahtev u okviru liste minimalnih tehničkih karakteristika za injektor i diginfuzu "Mogućnost povezivanja sa sistemom za nadzor i regulaciju glikemije u određenom rasponu", koji nudi samo jedan ponuđač na teritoriji Republike Srbije, molimo Naručioca da postupi u skladu sa članom 72. ZJN-a "Naručilac ne može da u konkursnu dokumentaciju uključi bilo koju odredbu koja bi za posledicu imala davanje prednosti ili eliminaciju pojedinih ponuđača" i izmeni zahtev tako da isti glasi: "Mogućnost povezivanja sa sistemom za nadzor".", izjavio da prihvata sugestiju potencijalnog ponuđača, međutim izmenu konkursne dokumentacije je izvršio samo za injektomat ali ne i za diginfuzu. Molimo Naručioca da načini izmenu dokumentacije i za diginfuzu.
3. Naručilac je u okviru liste minimalnih tehničkih specifikacija za diginfuzu definisao namenu, i to: "Vrsta jedinice: prenosiva, volumetrijska infuziona pumpa za povremenu ili kontinuiranu isporuku lekova, parenteralne, enteralne hrane i krvi". Još jednom skrećemo pažnju Naručiocu da veliki broj naučnih studija govori o riziku od hemolize tj. oslobađanje hemoglobina iz eritrocita i njegovo prisustvo u plazmi i rizika od formiranja tromba usled ubrizgavanja krvi i krvnih derivata, te kao takva predstavlja eleminatorski faktor pri formiranju adekvatne ponude za potencijalne ponuđače. Molimo vas da navedete proizvođače i modele volumetrijskih infuzionih pumpi koje ste imali u vidu prilikom ispitivanja tržišta a da pri tome poseduju sve navedene karakteristike čime ste osigurali jednakost svih ponuđača u svim fazama postupka javnih nabavki, što i jeste vaša obaveza shodno Zakonu o javnim nabavkama. Još jednom molimo Naručioca da izmeni pomenuti zahtev i proširi listu potencijalnih ponuđača, tako da isti glasi:

"Vrsta jedinice: prenosiva, volumetrijska infuziona pumpa za povremenu ili kontinuiranu isporuku lekova, parenteralne, enteralne hrane".

1. Molimo Naručioca da se **jasno i nedvosmisleno** izjasni da li je predmet nabavke u okviru partije br. 1, Injektomat i diginfuza, diginfuza koja koristi **otvorene sisteme ili zatvorene sisteme za infundovanje**. Još jednom skrećemo pažnju Naručiocu da je nabavkom uređaja sa zatvorenim sistemom zavisan od proizvođača uređaja koji ima monopolističku poziciju čime diktira uslove i cenu Naručiocu pa samim tim i sama upotreba uređaja indirektno zavisi od proizvođača uređaj.
2. Kako je Naručilac u listu minimalnih tehničkih specifikacija za Diginfuzu uvrstio i zahtev: dva detektora vazduha u liniji. I u slučaju sa jednim i sa dva detektora vazduha u liniji, rezultat je propiranje seta radi pročišćavanja mehurića, s toga ovakav zahtev ima eleminatorski efekat za druge ponuđače. S toga vas molimo da navedete proizvođače i modele volumetrijskih infuzionih pumpi koje ste imali u vidu prilikom ispitivanja tržišta a da pri tome poseduju navedene karakteristike. Još jednom, molimo Naručioca da izmeni pomenuti zahtev tako da isti glasi:

"Najmanje jedan detektor vazduha u liniji".

1. Naručilac je prilikom definisanja liste minimalnih tehničkih specifikacija definisao za diginfuzu detektor vazduha u liniji, i to: "Detekcija volmena vazduha u liniji (ukupna vrednost mehurića vazduha veličine 0.01 ml tokom 1. sata". Definisanje ovakvog zahteva sa egzaktnim numeričkim vrednostima bez odstuanja, ne predstavlja ništa drugo do limitirajući faktor za ponuđače u pripremi adekvatne ponude. Različiti proizvođači imaju različite standarde u izražavanju volumena vazduha u liniji. Molimo Naručioca da postupi u skladu sa članovima 10 i 12 ZJN-a i izmeni navedeni zahtev tako da isti glasi:

"Detekcija volumena vazduha u liniji (ukupna vrednost mehurića vazduha veličine 0.01 ml tokom 1. sata) ili detekcija volumena vazduha u liniji (u više nivoa od 25-800μl ±5%)."

1. Naručilac je u odgovoru na pitanja ponuđača: "Naručilac je prilikom definisanja liste minimalnih tehničkih karakteristika za diginfuzu definisao i karakteristike napajanja, i to: tip baterije, vreme punjenja baterije i mogućnost zamene bez upotrebe alata.

Molimo Naručioca da radi povećanja liste potencijalnih ponuđača izmeni zahtev koji se tiče tipa baterije, tako da isti glasi: "Tip baterija: NiMH ili Litijumska". Litijumske baterije su se pokazale u mnogim parametrima boljim od, sada već zastarelih, NiMH baterija te se danas koriste u skoro svakoj grani industrije.", izjasnio da prihvata sugestiju potencijalnog ponuđača, međutim u okviru izmene konkursne dokumentacije objavljene 22.05.2017. na portalu javnih nabavki izmene nisu objavljene. Molimo Naručioca da shodno uvaženom zahtevu načini izmene karakteristika napajanja za diginfuzu u vezi sa tipom baterije, i vremenom punjenja.

Takođe, molimo Naručioca da radi proširenja liste potencijalnih ponuđača, kao i za Injektomat, izmeni zahtev "Vreme punjenja: oko 6 sati" i za diginfuzu, tako da isti glasi:

"Vreme punjenja: oko 6 (najviše 10) sati".

1. Naručilac je za partiju br. 1 -Injektomat i diginfuza u okviru karakteristika napajanja definisao zahtev: "mogućnost zamene baterije bez upotrebe alata". Ovakvo definisanje zahteva ne predstavlja ništa drugo do eliminatoriski faktor za potencijalne ponuđače u pripremanju adekvatne ponude. Pored toga, ovakav zahtev predstavlja izuzetno rizičnu karakteristiku uređaja budući da daje mogućnost da pacijent, drugo nemedicinsko lice ili pak bilo koje drugo neobučeno lice vrši zamenu baterije. Ovakvo rukovanje uređajem može predstavljati opasnost po samog pacijenta kao i po rukovaoca uređajem. Takođe, postupak zamene baterije nije namenjen za korisnika već za obučenog servisera koji će prilikom zamene baterije proveriti i elektrobezbednost uređaja. Na osnovu svega navedenog, molimo Naručioca da još jednom razmotri izmenu zahteva i isti izbriše iz liste minimalnih tehničkih karakteristika.
2. Naručilac je prilikom definisanja liste minimalnih tehničkih karakteristika za infuzionu radnu stanicu definisao zahtev: "modularna radna stanica za postavljanje 4 špric ili volumetrijske pumpe u bilo kojoj kombinaciji". Definisanje ovakvog zahteva sa egzaktnim brojem pumpi koje se mogu postaviti u okviru radne stanice ne predstavlja ništa drugo do limitirajući faktor za potencijalne ponuđače u pripremanju adekvatne ponude. Molimo Naručioca da postupi u skladu sa ZJN-om i omogući jednakost i konkurentnost time što će navedeni zahtev da izmeni tako da isti glasi:

"Modularna stanica za postavljanje najmanje 4 špric ili volumetrijske pumpe u bilo kojoj kombinaciji".

1. Naručilac je u okviru liste minimalnih tehničkih karakteristika za partiju br. 1 Injektomat i diginfuza, između ostalog, definisao za vizualne i akustične predalarme "devijacija volumena". Različiti proizvođači nude različita rešenja i formulacije vizualnih i akustičnih alarma i predalarma. Radi povećanja liste potencijalnih ponuđača, molimo Naručioca da iz liste minimanih tehničkih karakteristika- izbriše pomenuti predalarm za injektomat kao i za diginfuzu.
2. Naručilac je u okviru liste minimalnih tehničkih karakteristika za partiju br. 1 Injektomat i diginfuza, i za injektomat i za diginfuzu definisao zahtev: "Uključena opcija kontrole analgezije od strane pacijenta (PCA). Izrada liste lekova PCA pomoću softverskog programa, u skladu sa potrebama korisnika". Molimo vas da navedete proizvođače i modele volumetrijskih infuzionih pumpi koje ste imali u vidu prilikom ispitivanja tržišta a da pri tome poseduju sve navedene karakteristike definisane listom minimalnih tehničkih karakteristika čime ste osigurali jednakost svih ponuđača u svim fazama postupka javnih nabavki, što i jeste vaša obaveza shodno Zakonu o javnim nabavkama, a prema članu 11 ZJN-a tj. Načelu transparentnosti postupka javne nabavke. Još jednom molimo Naručioca da još jednom razmotri izmenu zahteva i omogući povećanje liste potencijalnih ponuđača. Vezano za navedeni zahtev, molimo Naručioca da shodno tome iz liste minimalnih tehničkih karakteristika ukloni iz liste priključaka "Mogućnost priključka za PCA džojstik" za injektomat i diginfuzu kao i iz napomene "dva PCA džojstika". Takođe, molimo Naručioca da shodno tome iz liste minimalnih tehničkih karakteristika za radnu stanicu izmeni zahtev: "Mogućnost povezivanja priključka za poziv osoblja, PCA džojstik", tako da isti glasi: "Mogućnost povezivanja priključka za poziv osoblja".

Molimo Vas da u skladu sa Članom 63. stav 3 Zakona o javnim nabavkama Republike Srbije Službeni glasnik broj 124/12, odgovorite na postavljeno pitanje.”

**ОДГОВОРИ НАРУЧИОЦА:**

1. – 10. и 13. Наручилац упућује потенцијалне понуђаче на додатно појашњење број 73-17-О/4-5 које је објављено на Порталу јавних набавки и интернет страници Клниничког центра Војводине дана 22.05.2017. године, a напомиње да ће извршити измену Конкурсне документације у делу који се односи на техничке спецификације дигинфузе.

11. Наручилац остаје при својим захтевима из конкурсне документације, јер је на јасан и недвосмислен начин конкурсном документацијом одредио техничке карактеристике добара која су предмет јавне набавке. Наручилац је конкурсном документацијом одредио техничке спецификације за тражено добро у складу са Законом о јавним набавкама, чланом 70 став 1. у вези са чланом 71 став 1. тачка 2. ЗЈН, а све у складу са објективним потребама наручиоца, водећи рачуна да потенцијалним понуђачима омогући да на основу тако дефинисаних техничких карактеристика сачине одговарајућу понуду. За наручиоца ће бити прихватљива свака приспела понуда у смислу члана 3. став 1. тачка 32. ЗЈН за коју понуђачи доставе доказе да понуђено добро испуњава захтеве дефинисане конкурсном документацијом, техничком спецификацијом са описаним техничким карактеристикама у складу са чланом 71. став 1. тачка 2 ЗЈН.

12. Наручилац остаје при својим захтевима из конкурсне документације, јер је на јасан и недвосмислен начин конкурсном документацијом одредио техничке карактеристике добара која су предмет јавне набавке. Наручилац је конкурсном документацијом одредио техничке спецификације за тражено добро у складу са Законом о јавним набавкама, чланом 70. став 1. у вези са чланом 71. став 1. тачка 2. ЗЈН, а све у складу са објективним потребама наручиоца, водећи рачуна да потенцијалним понуђачима омогући да на основу тако дефинисаних техничких карактеристика сачине одговарајућу понуду. За наручиоца ће бити прихватљива свака приспела понуда у смислу члана 3. став 1. тачка 32 ЗЈН за коју понуђачи доставе доказе да понуђено добро испуњава захтеве дефинисане конкурсном документацијом, техничком спецификацијом са описаним техничким карактеристикама у складу са чланом 71. став 1. тачка 2 ЗЈН.

Наручилац је слободан да напомене да поступак јавне набавке спроводи у потпуности у складу са начелима Закона који регулише предметну област, а на основу објективних потреба Клиника и Центара наручиоца као репрезентативне здравствене установе на територији АПВ, те да није у могућности да своје потребе и захтеве прилагођава појединим потенцијалним понуђачима који сматрају да им се мора омогућити да поднесу понуду.

Наручилац у предметном поступку јавне набавке опреме за потребе Клиника и Центара КЦВ, као и у свим осталим спроведеним поступцима, ни једним својим захтевом није изашао из оквира актуелних и савремених решења и карактеристика које предметна опрема треба да задовољи, што даље значи да наручилац жели да обезбеди најбољу могућу медицинску опрему за расположива средства у датом моменту на тржишту. Ову тврдњу наручилац апсолутно може да поткрепи бројним изменама на основу објективних и прихваћених сугестија и захтева потенцијалних понуђача, али застарела и превазиђена технолошка решења и техничке карактеристике предметне опреме која се набавља, из одрживих и оправданих разлога неће бити узета у разматрање.

 С поштовањем,

*Комисија за јавну набавку 73-17-О*